**NOMAS LĪGUMS Nr.\_\_\_\_\_\_\_\_\_\_\_\_\_\_\_**

*Dagdā, Krāslavas novadā 2024.gada \_\_\_\_\_\_\_\_\_\_\_*

**Krāslavas novada pašvaldības Dagdas pilsētas un pagastu apvienība**, reģistrācijas Nr.50900036651, Alejas ielā 4, Dagdā, Krāslavas novadā, turpmāk tekstā - Iznomātājs, kura vārdā pamatojoties uz nolikumu rīkojas apvienības vadītājs Edgars Tjarve, no vienas puses, un

**\_\_\_\_\_\_\_\_\_\_\_\_\_\_**, reģistrācijas numurs\_\_\_\_\_\_\_\_\_\_\_\_\_\_\_\_\_\_, juridiskā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - Nomnieks, kura vārdā rīkojas valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_no otras puses, katrs atsevišķi un kopā turpmāk saukti Puse un Puses, pamatojoties uz Krāslavas novada pašvaldības domes 2024.gada \_\_\_\_\_\_\_\_\_\_\_\_\_\_\_\_\_ sēdes lēmumu Nr.\_\_\_\_\_\_\_\_\_\_\_\_\_\_ “\_\_\_\_\_\_\_\_\_\_\_\_\_\_\_\_\_\_\_\_” un\_\_\_\_\_\_\_\_\_\_\_\_\_\_\_\_\_\_ izsoles rezultātiem (Izsoļu komisijas protokols), noslēdz šo līgumu, turpmāk tekstā - Līgums:

**1. LĪGUMA PRIEKŠMETS**

1.1. Iznomātājs nodod, bet Nomnieks pieņem nomas lietošanā ***telpas ar kopējo platību 27,3 m2 (telpa Nr.2 – 14,8 m2, telpa Nr.3 -12,5 m2), kas atrodas Daugavpils ielā 8, Dagdā, Krāslavas novadā*,** turpmāk tekstā – Telpas, atbilstoši Līgumam pievienoto Telpu plānam (Pielikums Nr.1.)

1.2. Telpas tiek nodotas Nomniekam lietošanā Nomnieka darbības nodrošināšanai.

**2. LĪGUMA TERMIŅŠ**

**2.1. Līguma darbības termiņš ir 5 (pieci) gadi.**

2.2. Līgums stājas spēkā ar 2024.gada 1.jūniju un ir spēkā līdz 2029.gada 31.maijam.

**3. MAKSĀJUMI UN NORĒĶINU KĀRTĪBA**

3.1. **Nomnieks maksā nomas maksu EUR \_\_\_\_\_\_\_** *( \_\_\_\_\_\_\_\_\_\_euro \_\_\_ centi***) mēnesī, plus PVN.**

3.2. **Papildus nomas maksai** **Nomnieks sedz izdevumus par izlietotu elektroenerģiju** pēc kontrolskaitītāja rādījumiem.

3.3. Papildus nomas maksai Nomnieks (pēc nepieciešamības) patstāvīgi slēdz līgumus ar telekomunikāciju/internetu un citu pakalpojumu sniedzējiem, kā arī patstāvīgi veic norēķinus ar minēto pakalpojumu sniedzējiem par attiecīgo pakalpojumu izmantošanu.

3.4. Nomnieks pārskaita noteikto nomas maksu uz Iznomātāja norādīto bankas kontu 20 *(divdesmit)* dienu laikā no rēķina saņemšanas.

3.5. Nomnieks Līguma darbības laikā maksā visus nodokļus un nodevas, kas noteikti vai tiks noteikti Latvijas Republikas normatīvajos aktos attiecībā uz iznomātām Telpām, kā arī sedz citus izdevumus, kas saistīti ar Telpu lietošanu.

3.6. Par Līguma 3.4.punktā noteiktā maksājuma termiņa kavējumu Iznomātājs aprēķina nokavējuma procentus 0,1% apmērā no kavētās maksājuma summas par katru kavējuma dienu.

3.7. Nomnieks maksā nomas maksu līdz Telpu atbrīvošanas dienai.

3.8. Nomas maksā iekļauti izdevumi ēkas plānotajiem kārtējiem vai kapitāliem remontiem, koplietošanas telpu kopšanas, zemesgabala kopšanas un uzturēšanas izdevumi, kā arī izdevumi par komunālajiem pakalpojumiem (siltumapgāde, ūdensapgāde, kanalizācija, atkritumu apsaimniekošana un koplietošanas telpu elektroenerģija).

**4. IZNOMĀTĀJA PIENĀKUMI UN TIESĪBAS**

4.1. Iznomātājs nodod Nomniekam Telpas Līguma spēkā stāšanās dienā.

4.2. Iznomātājs ir tiesīgs:

4.2.1. kontrolēt, vai Telpas tiek izmantots atbilstoši Līguma nosacījumiem;

4.2.2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.

4.3. Iznomātājs garantē, ka Nomniekam tiks dota iespēja netraucēti jebkurā laikā piekļūt Telpām, lietot Telpas šajā līgumā paredzētajam mērķim un šā līguma darbības laikā nepasliktināt Nomnieka Telpu lietošanas tiesības, izņemot šajā līgumā un Latvijas Republikas spēkā esošajos normatīvajos aktos noteiktos gadījumus.

**5. NOMNIEKA PIENĀKUMI UN TIESĪBAS**

5.1. Nomnieks apņemas:

5.1.1. nodrošināt Telpu lietošanu atbilstoši Līgumā noteiktajam mērķim;

5.1.2. izmantot Telpas tikai reģistrētas saimnieciskās darbības veikšanai;

5.1.3. atlīdzināt kaitējumu, ja tāds nodarīts Telpām, Iznomātajam, sabiedrībai vai dabai;

5.1.4. pēc Līguma termiņa beigām nodot Telpas Iznomātājam stāvoklī, kas atbilst sakārtotas vides prasībām, Telpu nodošanu konstatējot pieņemšanas-nodošanas aktā.

5.1.5. maksāt noteiktos termiņos un apmērā Telpu nomas maksu un maksu par saņemtajiem pakalpojumiem;

5.1.6. nodrošināt Iznomātāja pārstāvja (vai tā pilnvarotās personas) brīvu piekļuvi Telpām, lai pārliecinātos par Līguma noteikumu ievērošanu.

5.1.7. lietot Telpas savām vajadzībām atbilstoši šī Līguma noteikumiem un Latvijas Republikas spēkā esošajiem normatīvajiem aktiem;

5.1.8. lietot telpas, ievērojot drošības tehnikas un ugunsdrošības noteikumus, kā arī iznomātāja norādījumus;

5.1.9. veikt vienkāršotu atjaunošanu (remontu) nepieciešamības gadījumā;

5.1.10. novērst Telpu radušos bojājumus, ja tie radušies Nomnieka vainas dēļ.

5.2. Nomnieks nav tiesīgs bez Krāslavas novada pašvaldības domes lēmuma nodot Telpu lietošanas tiesības trešajai personai (nedz pilnībā, nedz daļēji), vai kā citādi apgrūtināt Telpas.

5.3. Nomnieks ir tiesīgs izvietot izkārtnes, reklāmas un citus paziņojumus ārpus Telpām ar noteikumu, ka šīs izkārtnes, reklāmas vai citi paziņojumi nav pretlikumīgi vai labiem tikumiem neatbilstoši. Pirms izkārtņu, reklāmas vai citu paziņojumu izvietošanas Nomniekam iepriekš jāsaņem Iznomātāja piekrišana.

5.4. Atstājot Telpas sakarā ar līguma termiņa izbeigšanos vai Pušu vienpusēju atkāpšanos no Līguma, Nomniekam ir tiesības paņemt līdzi tikai tās viņam piederošās mantas un tikai tos Telpu uzlabojumus, kurus var atdalīt bez Telpu ārēja izskata un tehniskā stāvokļa bojāšanas.

**6. LĪGUMA GROZĪŠANA UN STRĪDU IZSKATĪŠANAS KĀRTĪBA**

6.1. Līgumā neregulētajām tiesiskajām attiecībām piemērojami Latvijas Republikā spēkā esošie normatīvie akti.

6.2. Līguma noteikumus var grozīt, Pusēm rakstiski vienojoties. Grozījumi Līgumā stājas spēkā pēc to noformēšanas rakstiski un abpusējas parakstīšanas. Šajā Līgumā paredzētajos gadījumos Iznomātājam ir tiesības vienpusēji grozīt Līguma nosacījumus, neslēdzot par to atsevišķu vienošanos.

6.3. Domstarpības Līguma darbības laikā risina sarunu ceļā. Gadījumā, ja kāda Puse uzskata, ka, izpildot Līguma noteikumus, radies strīds, tai rakstveidā jāinformē otra Puse, norādot strīda priekšmetu un tā atrisināšanas veidu. Ja līgumslēdzējas puses 1 (viena) mēneša laikā no brīža, kad iesniegts rakstisks paziņojums par strīda rašanos, neatrisina strīdu pārrunu ceļā, strīds ir risināms normatīvajos aktos noteiktajā kārtībā.

**7. LĪGUMA IZBEIGŠANA**

7.1. Līgums var tikt izbeigts jebkurā laikā, Pusēm savstarpēji vienojoties.

7.2. Iznomātājs ir tiesīgs nekavējoties vienpusēji atkāpties no Līguma neatlīdzinot zaudējumus Nomniekam, it īpaši ja:

7.2.1. Nomnieks neievēro jebkuru no Līguma nosacījumiem un Latvijas Republikā spēkā esošos tiesību aktus. Pirms līguma izbeigšanas, Iznomātājs nosūta Nomniekam rakstisku brīdinājumu par konstatēto Līguma noteikumu pārkāpumu, nosakot termiņu tā novēršanai. Gadījumā, ja Nomnieks termiņā nav novērsis pārkāpumu, Līgums tiek uzskatīts par izbeigtu, neslēdzot atsevišķu vienošanos un bez tiesas sprieduma, un tiek uzskatīts, ka Nomniekam nav un nebūs materiālu vai cita rakstura pretenziju pret Iznomātāju. Par to tiek paziņots Nomniekam, kuram jāveic Līgumā paredzētās darbības Telpu atbrīvošanai un pilnīgam norēķinam, saskaņā ar Līguma noteikumiem Līguma izbeigšanas gadījumā;

7.2.2. ja Nomnieks kļūst maksātnespējīgs;

7.3. Šī Līguma 7.2.punktā minētajos gadījumos Līgums var tikt izbeigts bez tiesas sprieduma, pamatojoties uz Krāslavas novada pašvaldības domes lēmumu, par ko tiek paziņots Nomniekam.

7.4. Iznomātājs var vienpusēji atkāpties no Līguma brīdinot par to Nomnieku 1 (vienu) mēnesi iepriekš, ja Nomnieks atkārtoti bez pamata ir aizkavējies nomas maksu vairāk nekā 30 (trīsdesmit) dienas.

7.5. Nomnieks var vienpusēji atkāpties no līguma, rakstveida brīdinot par to Iznomātāju 1 (vienu) mēnesi iepriekš.

7.6. Ja Līgums tiek izbeigts Nomnieka vainas dēļ, tas atlīdzina Iznomātājam zaudējumus, kas radušies Līguma izbeigšanas rezultātā.

**8. NOBEIGUMA NOSACĪJUMI**

8.1. Nomas attiecības ir saistošas Pušu tiesību un saistību pārņēmējiem. Nomnieks nodrošina šī Līguma pārjaunojuma noslēgšanu ar īpašuma ieguvēju.

8.2. Šis Līgums apliecina Pušu vienošanos, tādējādi atceļot visas iepriekšējās vienošanās, rakstiskas vai mutiskas, kas pastāvējušas starp Pusēm līdz Līguma noslēgšanai, ja tās jebkādā veidā attiecas uz šo nomas Līgumu, Līguma slēgšanas laikā, kas nav fiksēti Līgumā, netiek uzskatīti par Līguma noteikumiem.

8.3. Līgumslēdzēji nav atbildīgi par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu (piemēram, dabas stihija, ugunsgrēks, militārās akcijas, u.tml.) dēļ. Minēto apstākļu esamību apliecina kompetenta institūcija. Par līgumsaistību izpildes neiespējamību minēto apstākļu dēļ viena Puse rakstiski informē otru Pusi 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.

8.4. Par rekvizītu maiņu Puses paziņo otrai Pusei 20 (divdesmit) dienu laikā pēc veiktajām izmaiņām.

8.5. Visi paziņojumi, lūgumi, iesniegumi un citi dokumenti uzskatāmi par iesniegtiem, ja tie nosūtīti kādai no Pusēm ierakstītās vēstulēs vai izsniegti pret parakstu.

8.6. Līgums sagatavots un parakstīts 2 (divos) eksemplāros ar vienādu juridisku spēku, katrai Pusei pa 1 (vienam) eksemplāram.

8.7. Līgumam ir divi pielikumi:

8.7.1.Telpu plāns (Pielikums Nr.1);

8.7.2. Pieņemšanas nodošanas akts (Pielikums Nr.2).

**10. PUŠU JURIDISKĀS ADRESES UN REKVIZĪTI**

|  |  |
| --- | --- |
| **IZNOMĀTĀJS:**  **Krāslavas novada pašvaldības**  **Dagdas pilsētas un pagastu apvienība**, | **NOMNIEKS:** |

**Pielikums Nr.1**

**Līgumam Nr…..**



Pielikums Nr.2

Līgumam Nr.

**Telpu nodošanas - pieņemšanas akts**

*Dagdā, Krāslavas novadā*

## Krāslavas novada pašvaldības Dagdas pilsētas un pagastu apvienība, reģistrācijas Nr.50900036651, Alejas ielā 4, Dagdā, Krāslavas novadā, turpmāk tekstā - Iznomātājs, kura vārdā rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - Nomnieks, kura vārdā rīkojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

Sastādīja šo aktu par to, ka Iznomātājs ir nodevis, bet Nomnieks ir pieņēmis telpas saskaņā ar \_\_\_\_\_\_\_\_\_\_\_\_\_ Telpu nomas līgumu Nr. \_\_\_\_\_\_\_\_\_\_\_\_\_\_\_\_\_\_.

1. Telpu tehnisko un vizuālo stāvokli abas puses ir pārbaudījušas, savstarpējo pretenziju nav.
2. Telpu nodošanas – pieņemšanas akts sastādīts divos eksemplāros, pa vienam eksemplāram katrai Pusei.

|  |  |
| --- | --- |
| Iznomātājs | Nomnieks |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ |